text: Skoleelever lærer om førstehjælp og film
  13 marts 2017 kl. 18.22
  Eleverne på Grindsted Privatskole havde i dag en anderledes skoledag, hvor de lærte om førstehjælp. 
  -Der stødes!
  Men heldigvis er det kun skuespil. En masse skoleelever skulle i dag producere kortfilm om førstehjælp på Grindsted privatskole. Så derfor skal de både lære en masse om at filme, men også om førstehjælp.
  Og det er noget, eleverne fra sjette klasse godt kan lide.
  - Jeg kan godt lide at lave video, redigere dem og bruge lang tid på det, siger Lukas Hansen.
  Lukas Hansen, elev: "Jeg får det ud af det, at jeg lærer meget om førstehjælp."
  Men udover at det er sjovt at lave video, så får eleverne noget meget vigtigt med fra dagens undervisning.
  - Det er for at udbrede det budskab: Alle kan redde liv, siger Martin Guldberg, der underviste i dag, til TV SYD.
  Dagens undervisning er et samarbejde mellem Trygfonden og Lommefilm. Trygfonden leverer viden om førstehjælp, mens Lommefilm giver hjælp og råd til, hvordan eleverne skal lave deres film. Filmene skal eleverne filme og producere på en iPad og de har kun i dag til opgaven.
  - Vi bruger film som medie blandt andet, fordi det er et medie, hvor unge er helt vildt bekvemme, og de kender det godt og det er en måde ligesom at fortælle en historie på, siger Martin Guldberg.
  Og det er måske ikke en helt dum måde at lære på.  
  -Jeg får det ud af det, at jeg lærer meget om førstehjælp. Og så lærer vi meget om det tekniske, siger Lukas Hansen til TV SYD.
  Du kan se filmene på Lommefilm.dk, hvor du også kan stemme på din favorit.
  